Brezovica, 6. prosinac 2022.

**ZAPISNIK**

S 14. sjednice Školskog odbora Osnovne škole Brezovica održane dana 06.12.2022. u učionici 29 Osnovne škole Brezovica s početkom u 19:15h sati.

Nazočni članovi školskog odbora: Zdravko Lučić, Ivan Petrić, Danijela Abramović, Sanja Konjić

Sjednici nazočan:

Ravnatelj: Darko Rogalo

Zapisničar: Sanja Konjić

Predsjednik Školskog odbora Zdravko Lučić pozdravlja nazočne i otvara 14. sjednicu Školskog odbora. Utvrdio je da su nazočni 4 člana Školskog odbora i da se mogu donositi pravovaljane odluke.

Predsjedatelj sjednice Školskog odbora predlaže usvajanje dnevnog reda:

Dnevni red:

1. Usvajanje zapisnika 13. sjednice Školskog odbora.
2. Odluka o davanju suglasnosti za zapošljavanje po provedenom natječaju
3. Razno

**Ad.1. Usvajanje zapisnika 13. sjednice**

**Zaključak: Školski odbor jednoglasno je usvojio zapisnik 13. sjednice od 27.10.2022. godine.**

**Ad. 2. Odluka o davanju suglasnosti za zapošljavanje po provedenom natječaju za Matematiku – na neodređeno i određeno vrijeme**

**Zaključak: Školski odbor jednoglasno je dao suglasnost za zapošljavanje kolegice Fabijanec i kolegice Maros.**

**Ad.3. Razno**

Ravnatelj izvještava da je kolegica Marija Sirovina, engleski jezik, otvorila bolovanje odnosno čuvanje trudnoće te je neće biti u narednom periodu jer će poslije koristiti i porodiljni, na njezino mjesto smo primili kolegicu Stelu privremeno na 60 dana koja je po struci učiteljica razredne nastave sa pojačanim engleskim jezikom.

Kolegica Magdalena Banaček iz glazbenog je otišla na novo radno mjesto, te je na njeno mjesto zaposlena kolegica Karla Otmačić, profesorica glazbene kulture.

Kolegica iz prirode i biologije Antonija Bebek se odlučila za prestanak rada u našoj školi te je podnijela ostavku, a na njezino mjesto je primljena kolegica Marijana Bedeković.

Predsjednik Školskog odbora iznosi problem zaposlenih na određeno kojima će ugovori biti prekinuti 23.12. te im se Božićnica neće isplatiti, a nastavak ugovora i rada se nastavlja nakon zimskih praznika. Ravnatelj navodi da novim Ugovorom o radu bi se to trebalo zaustaviti, kao i manjak radne snage , pomoćnika u nastavi, stručnog i tehničkog osoblja. Također navodi da bi se u Republici Hrvatskoj sve škole trebale prebaciti na jednosmjensku nastavu do 2028.godine. Djeca će imati redovnu nastavu, dodatne i dopunske kao obavezne sate, i slobodne aktivnosti po želji. Sredstva su osigurana.

Ravnatelj navodi da smo zaprimili tri molbe za zakup školskog prostora:

1. Molba za zakup prostora s klavirom za vokalni ansambl SingInBreza kolegica Marija Pavlić.
2. Molba za zakup sportske dvorane Sportsko društvo Kupinečki Kraljevac
3. Molba za zakup sportske dvorane, Jurice Brkljačić

 -Zahtjevi se šalju Gradskom uredu na odobrenje, kad se dobije odobrenje ide se na potpisivanje ugovora i realizaciju.

Cijena najma sportske dvorane je propisana samo za sportske klubove i iznosi 150kn, a za sve ostale se iznajmljuje po dogovoru. Ravnatelj ima pravo uz suglasnost Školskog odbora da korigira cijenu najma za sve vanjske suradnike. Međutim konstantno nailazi na otpor gospođe iz računovodstva koja se ne slaže sa njegovim odlukama i cijenom najma. Ravnatelj radi sve za dobro naše škole. Gospođa si daje za pravo iznositi sve troškove kada se nađe u situaciji da ne odobrava potez ravnatelja, navodi odlazak kolegice Konjić u Rim na svjetsko finale iz engleskog jezika te trošak za kartu koji je isplaćen kolegici, kao i ostale troškove koje je ravnatelj imao a odnose se na školu.

**Zaključak: Školski odbor daje suglasnost za zakup školskog prostora.**

Ravnatelj također dodaje da je kolegica Branka Smolković izabrana za ravnateljicu što je njezin drugi mandat, a samim time je i kolegici Jambrek produžen ugovor na idućih pet godina u Područnoj školi Kupinečki Kraljevac.

Ravnatelj izvještava da smo dobili od DVD Dragonožec zahtjev za popravak 45 stolaca koji su oštećeni prilikom korištenja prostorija u svrhu održavanja nastave. Od siječnja 2021. do danas prosinac 2022. Kolegica tvrdi da tame nema toliko stolaca te da je uništeno možda jedna do dvije stolice. Ukupan trošak iznosi 22000 kn.

U školi smo organizirali Adventski sajam na inicijativu učiteljice Nikoline Pereglin i svih ostalih učiteljica razredne nastave. Sudjelovali su svi razredi kao i neki razredi iz predmetne nastave. Na sajmu su se prodavale rukotvorine naših učenika i roditelja, kolači, kokice itd. prikupljeni novac se donirao na račun naše škole.

**Zaključak: Školski odbor prima na znanje i na uvid sve navedeno i zahvaljuje ravnatelju na informacijama.**

Nitko nema što dodati, predsjednik zaključuje sjednicu u 20:15h

Zapisničar: Predsjednik školskog odbora:

Sanja Konjić Zdravko Lučić

KLASA:

URBROJ: